'N PLEISTER VIR MY HART - INK - INK 'N PLEISTER VIR MY HART - INK
Titel: ‘N PLEISTER VIR MY HART
Datum gepubliseer: 2 Junie 2019 Aantal woorde: 145 142 Kere gelees ♥3
‘N PLEISTER VIR MY HART
Toe jou oë vir ‘n oomblik wegkyk uit die gedenkalbum van onthou
…..steel ek jou hartsbewegingslyn
En maak daarmee vir my ‘n padkaart na jou wees
My kaal-voetspore wasem woordeloos onder die stil hunkering van jou asem
…. Maar dit bly my ontwyk.
Ek speel wegkruipertjie in die onbevange labirinte van jou siel
Raak wegverdwaal in die slentergang van voetpaadjies wat eers ons s’n was.
Ek vertoef vir ‘n ewige oomblik by die padstal van jou gees
Koop vir my spookasem;
en ‘n lucky packet
Maar dis ook nie daar nie
…. Net ‘n tjoklit in blink papier
En ‘n plastiek ring
Maar waar kan dit dan tog wees…
Daai pleister vir my hart?!
Kyk mooi na jouself, liewe Bokkie my babie; en los altyd spasie binne-in jou hart vir die engele om te dans.